EkBass/fiwiki-20250220-pages-articles huggingface dataset:
Walter Leinweber

Walter Leinweber (18. huhtikuuta 1907 Füssen – 2. maaliskuuta 1997 Füssen) oli saksalainen jääkiekkomaalivahti, olympiamitalisti ja Euroopan mestari. Leinweber kuului Saksan miesten maajoukkueen kokoonpanoon sen saavuttaessa olympiapronssia Lake Placidissa 1932, MM-hopeaa vuonna 1930 ja MM-pronssia Italiassa 1934. Koska turnauksilla oli samanaikaisia eritasoisia arvoja, oli Lake Placidin olympiapronssi samalla MM-pronssi ja MM-kilpailujen mitalit myös Euroopan mestaruuksia.Olympedia == Lähteet == * === Viitteet === == Aiheesta muualla == * Luokka:Saksalaiset jääkiekkomaalivahdit Luokka:Saksalaiset olympiamitalistit Luokka:Vuonna 1907 syntyneet Luokka:Vuonna 1997 kuolleet
Georg Strobl

Georg Strobl (9. helmikuuta 1910 München – 10. toukokuuta 1991) oli saksalainen jääkiekkoilija, olympiamitalisti ja Euroopan mestari. Strobl kuului Saksan miesten maajoukkueen kokoonpanoon sen saavuttaessa olympiapronssia Lake Placidissa 1932 ja MM-pronssia Italiassa 1934. Koska turnauksilla oli samanaikaisia eritasoisia arvoja, oli Lake Placidin olympiapronssi samalla MM-pronssi ja Italian-MM-kilpailujen pronssimitali myös Euroopan mestaruus. Vuoden 1933 MM-kilpailuissa Stroblin edustama Saksa sijoittui viidenneksi mutta oli eurooppalaisista maista kolmanneksi paras ja saavutti siten EM-pronssia. EM-pronssia Strobl saavutti myös Tšekkoslovakiasta 1938 ja Garmisch-Partenkirchenin talviolympialaisista 1936, missä Stroblin edustama Saksa sijoittui viidenneksi.Olympedia == Lähteet == * === Viitteet === == Aiheesta muualla == * Luokka:Saksalaiset jääkiekkoilijat Luokka:Saksalaiset olympiamitalistit Luokka:Vuonna 1910 syntyneet Luokka:Vuonna 1991 kuolleet
BMW Projekt I

BMW Projekt I oli BMW:n tytäryhtiö EZS:ssä kehitetty toisen maailmansodan aikainen suihkuhävittäjälentokone, jonka tarkoituksena oli demonstroida ja toimia mainoskampanjana BMW:n valmistamalle BMW 003 turbojetille. == Suunnittelu ja kehitys == BMW:n kehitystyöt oman turbojetin kanssa olivat venyneet pitkälle sotavuosiin ja lentokonevalmistajien kiinnostus oli jo alkanut siirtyä muihin moottorivaihtoehtoihin. Vuoden 1944 paikkeilla päätettiin BMW:llä aloittaa pieni mainoskampanja pyrkimyksenä jälleen herättää kiinnostusta BMW:n valmistamille 003- ja 018 mallisille turbojeteille kehittämällä muutamia lentokonemalleja, joihin niiden uskottiin hyvin soveltuvan. BMW Projekt I kehitettiin osaksi mainoskampanjaa marraskuussa vuonna 1944, ja sen kehitystöistä oli vastuussa diplomi-insinööri Huber, joka työskenteli BMW:n tytäryhtiö EZS:ssä. Koneen voimanlähteenä tuli toimia yksi BMW 003 turbojetti sijoitettuna rungon päälle ohjaamon taakse. Sen ilmanottoaukko sijaitsi koneen nokassa ohjaamon alapuolella, ja kaasusuihku vapautui pyrstöpuomin yläpuolelle. Laskutelineeksi aiottiin asentaa sisäänvedettävä kolmipyöräteline. Koneessa oli myös pyrstö kaksois- sivuvakaimella, ja kone oli aseistettu kahdella tykillä. == Tekniset tiedot == === BMW Strahljäger Projekt I === == Katso myös == * Luettelo saksalaisista lentokoneprojekteista, 1939–1945 * Lippisch P.11/Delta VI * Lippisch P.15 == Lähteet == Luokka:Saksalaiset lentokoneprojektit, 1939–1945 Luokka:Saksalaiset hävittäjälentokoneet
William Cockburn

William Hastings ”Bill” Cockburn (1. maaliskuuta 1902 Toronto, Ontario – 21. maaliskuuta 1975 Winnipeg, Manitoba) oli kanadalainen jääkiekkomaalivahti ja olympiavoittaja. Cockburn kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932.Olympedia == Lähteet == * === Viitteet === Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1902 syntyneet Luokka:Vuonna 1975 kuolleet
Clifford Crowley

Clifford Thomas ”Cliff” Crowley (13. kesäkuuta 1906 Winnipeg, Manitoba – 27. huhtikuuta 1948 Winnipeg, Manitoba) oli kanadalainen jääkiekkoilija ja olympiavoittaja. Crowley kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932.Olympedia == Lähteet == * === Viitteet === == Aiheesta muualla == * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1906 syntyneet Luokka:Vuonna 1948 kuolleet
Albert Duncanson

Albert Gordon ”Bert” Duncanson (2. lokakuuta 1911 Winnipeg, Manitoba – 24. maaliskuuta 2000 Cowansville, Quebec) oli kanadalainen jääkiekkoilija ja olympiavoittaja. Duncanson kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Duncanson teki olympiaturnauksessa yhden maalin Saksaa vastaan.Olympedia == Lähteet == * === Viitteet === == Aiheesta muualla == * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1911 syntyneet Luokka:Vuonna 2000 kuolleet
Joutsan pääkirjasto

Joutsan pääkirjasto on Joutsan kirkonkylässä toimiva yleinen kirjasto. Se kuuluu osana Keski-Suomen maakunnan kirjastojen muodostamaan kirjastokimppaan eli Keski-kirjastoihin. Kirjastotoiminta sai alkunsa Joutsassa vuonna 1864. Nykyisen kirjastorakennuksen ovat suunnitelleet arkkitehdit Kauko Lahti ja Jukka S. Lehtonen. Joutsan pääkirjaston ohella joutsalaisia palvelee Leivonmäellä, Kurkiauran koulun kanssa samassa kiinteistössä sijaitseva Leivonmäen kirjasto (Leivonmäentie 6) sekä muut Keski-kirjastojen toimipisteet ja verkkokirjasto. == Lähteet == Luokka:Suomen kunnan- ja kaupunginkirjastot Luokka:Joutsan rakennukset ja rakennelmat
Agias Troizenilainen

Agias Troizenilainen (; 700-luku eaa.) oli antiikin kreikkalainen eeppinen runoilija, joka oli kotoisin Troizenista. Hän oli yksi kyklisistä runoilijoista. Agias on ajoitettu suunnilleen vuoteen 740 eaa. Agiaan nimi itsessään ei esiinny varhaisissa antiikin lähteissä, elleivät sitten Klemens Aleksandrialaisen ja Pausaniaan käyttämät Egias tai Hegias () ole saman nimen eri muotoja.Klemens Aleksandrialainen: Stromateis VI s. 622; Pausanias: Kreikan kuvaus 1.2.1. Vanhemmissa nykylähteissä runoilijan nimi esiintyy joskus virheellisessä muodossa ”Augias”, mikä oli peräisin Prokloksen eepos- tiivistelmien ensimmäisen toimittajan tekemästä virheestä. Nimi on korjattu Codex Monacensis -nimisen käsikirjoituksen pohjalta. Siinä esiintyy eräässä kohdassa muodo Agias ja toisessa Hagias. Agiaan nimiin on laitettu eepos Nostoi (”Paluut”), joka kertoi kreikkalaisten paluusta kotiin Troijan sodasta. Se koostui viidestä kirjasta ja täytti aukon Arktinoksen Troijan tuhon ja Homeroksen Odysseian välillä. Antiikin aikaiset kirjailijat vaikuttavat kuitenkin olleen epätietoisia eepoksen kirjoittajasta, ja siihen viitattiin usein vain eepoksen itsensä nimellä, ja silloin kun viitattiin kirjailijaan, tästä käytettiin vain nimitystä ”Paluiden kirjoittaja” ().Athenaios: Deiposofistai 7.281; Pausanias: Kreikan kuvaus 10.28.4, 29.2, 30.2; Pseudo- Apollodoros: Bibliotheke 2.1.5; Skolia Homeroksen Odysseiaan 4.12; Skolia Aristofaneen Ritareihin 1332; Lukianos: Tanssitaiteesta (De saltatione) 46. Siksi jotkut laittoivat eepoksen Homeroksen itsensä nimiin,Suda, ; Planudeen antologia (Anthologia Planudea) 4.30. kun taas jotkut kutsuvat sen kirjoittajaa kolofonlaiseksi.Eustathios: Odysseiasta (Ad Odysseum) 16.118. Samannimisiä eepoksia kirjoittivat myös muut runoilijat, kuten Eumelos,Skolia Pindaroksen Olympiaan 13.3. Antikleides,Athenaios: Deipnosofistai 4.157, 9.466. KleidemosAthenaios: Deipnosofistai 13.609. ja Lysimakhos.Athenaios: Deipnosofistai 4.158; Skolia Apollonios Rhodoslaisen Argonautikaan 1.558. Mikäli teos mainitaan antiikin lähteissä ilman kirjailijan nimeä, tällöin viitataan ehkä juuri Agiaan teokseen. == Lähteet == Luokka:Antiikin kreikkalaiset eeppiset runoilijat
Agias

Agias () voi viitata seuraaviin antiikin kreikkalaisiin henkilöihin: * Agias Spartalainen, ennustaja * Agias Troizenilainen, eeppinen runoilija * Agias, komediakirjailija * Agias, Argoliista kirjoittanut == Lähteet ==
Alkaios (täsmennyssivu)

Alkaios (, ) voi viitata seuraaviin henkilöihin: == Mytologiassa == * Alkaios, Perseuksen ja Andromedan poika * Alkaios, Herakleen alkuperäinen nimi, koska hän periytyi Perseuksen pojasta Alkaioksesta * Alkaios, Herakleen poika * Alkaios, Minoksen pojan Androgeoksen poika, Rhadamanthyksen sotapäällikkö == Historiallisia == * Alkaios Mytileneläinen (n. 620–560 eaa.), lyyrinen runoilija; tunnetuin Alkaios * Alkaios Messeneläinen (200/100-luku eaa.), epigrammikirjailija * Alkaios (300-luku eaa.), komediakirjailija == Lähteet ==
Antagoras

Antagoras Rhodoslainen (; 300/200-luku eaa.) oli antiikin kreikkalainen eeppinen runoilija, joka oli kotoisin Rhodokselta. Antagoras ajoitetaan toimineeksi hellenistisellä kaudella noin vuoden 270 eaa. tienoilla. Hän oli Antigonos Gonataksen ystävä ja Aratoksen aikalainen.Pausanias: Kreikan kuvaus 1.2.3; Pseudo-Plutarkhos: Kuninkaiden ja sotapäälliköiden lausumia (Regum et imperatorem apophthegmata) 182. Antagoraan sanotaan pitäneen elämän nautinnoista, mihin liittyen Plutarkhos ja Athenaios kertovat hänestä eräitä anekdootteja.Athenaios: Deipnosofistai 8.340. Antagoras kirjoitti eeppisen runoelman nimeltä Thebais ().Aratoksen elämä (Vita Arati), s. 444, 446, ed. Buhle. Kerrotaan, että tämä runoelma luettiin kerran boiotialaisille, joiden mielestä se oli niin pitkäveteinen, etteivät he voineet lakata haukottelemasta. Antagoraan nimiin on laitettu myös joitakin epigrammeja, joista muutama on säilynyt.Diogenes Laertios: Merkittävien filosofien elämät ja opit 4.26; Kreikkalainen antologia 9.147. == Lähteet == Luokka:Antiikin kreikkalaiset eeppiset runoilijat
Antimakhos

Antimakhos (, ) voi viitata seuraaviin: * Antimakhos, useita hahmoja kreikkalaisessa mytologiassa * Antimakhos Heliopolislainen, runoilija * Antimakhos Kolofonlainen tai Klaroslainen (400-luku eaa.), eeppinen runoilija * Antimakhos Teoslainen (700-luku eaa.?), eeppinen runoilija * Antimakhos, kuvanveistäjä == Lähteet ==
Antimakhos Heliopolislainen

Antimakhos Heliopolislainen (, ) oli antiikin kreikkalainen eeppinen runoilija, joka oli kotoisin Heliopoliista Egyptistä. Sudan mukaan hän kirjoitti runoelman Maailman luominen (), joka koostui heksametrisäkeestä. Johannes Tzetzes lainaa kolmea säettä ”Antimakhokselta”, mutta ei ole tietoa siitä, ovatko ne peräisin Antimakhos Heliopolislaiselta vai sittenkin jommalta kummalta muulta samannimiseltä runoilijalta (Antimakhos Kolofonlainen tai Antimakhos Teoslainen).Johannes Tzetzes: Lykofronista (Ad Lycophronem) 245. == Lähteet == Luokka:Antiikin kreikkalaiset eeppiset runoilijat
Antimakhos Teoslainen

Antimakhos Teoslainen (, ; 700-luku eaa.?) oli antiikin kreikkalainen eeppinen runoilija, joka oli kotoisin Teoksesta Jooniasta. Plutarkhos sanoo, että Antimakhoksen kerrottiin tienneen jotakin pimennyksestä, joka tapahtui Rooman perustamispäivänä.Plutarkhos: Kuuluisien miesten elämäkertoja (Rinnakkaiselämäkerrat), Romulus 12. Klemens Aleksandrialainen lainaa häneltä yhtä heksametrisäettä, jota Agiaan sanottiin jäljitelleen.Klemens Aleksandrialainen: Stromateis VI s. 622c. Mikäli tämä pitää paikkansa, Antimakhos olisi kuulunut kreikkalaisen kirjallisuuden kaikkein varhaisimpaan aikaan. Antimakhoksen nimiin laitettiin joskus eeppiseen kyklokseen kuulunut eepos Epigonoi. Joskus sen kirjoittajana pidettiin kuitenkin Homerosta itseään. == Lähteet == Luokka:Antiikin kreikkalaiset eeppiset runoilijat
Arktinos

Arktinos Miletoslainen (, ; 700-luku eaa.) oli antiikin kreikkalainen eeppinen runoilija, joka oli kotoisin Miletoksesta. Hän oli yksi kyklisistä runoilijoista. Dionysios Halikarnassoslainen kutsui Arktinosta kaikkein varhaisimmaksi kreikkalaiseksi runoilijaksi, minkä vuoksi jotkut sijoittivat hänet jopa aikaan ennen Homerosta.Dionysios Halikarnassoslainen: Rooman historia (Rhōmaikē arkhaiologia) 1.68–. Ne antiikin aikaiset kirjailijat, jotka antavat hänelle jonkun ajoituksen, sijoittavat hänet olympiadien alkuun. Arktinoksen isän nimi oli Teles, ja varhaisempiin esi-esiin kuului Nautes.Suda, ; Johannes Tzetzes: Khiliades 13.641. Arktinosta kutsuttiin Homeroksen oppilaaksi, ja ainakin hän on aikansa runoilijoista se, jonka voi parhaiten katsoa ansainneen tällaisen nimityksen. == Teokset == Arktinoksen nimiin laitettiin antiikin aikana seuraavat teokset, joista on säilynyt nykyaikaan vain katkelmia: * Aithiopis () – viisi kirjaa käsittänyt eepos, joka oli tavallaan jatkoa Homeroksen Iliaalle. Sen päähenkilöt olivat aithiopialaisten kuningas Memnon sekä Akhilleus, joka surmasi hänet. Eepoksesta tunnetaan tiivistelmä Proklokselta. * Troijan tuho () – kaksi kirjaa käsittänyt eepos, joka kertoi Troijan valtaamisesta ja tuhoamisesta sekä tätä seuranneista tapahtumista kreikkalaisten lähtöön saakka. Myös tästä eepoksesta tunnetaan tiivistelmä Proklokselta. Leskheen nimiin laitetun Pienen Iliaan loppu tunnetaan samalla nimellä, mutta se eroaa muutoin Arktinoksen runoelmasta. * Titanomakhia () – eepos, joka kertoi jumalten alkuperästä ja titanomakhiasta. Jotkut laittoivat eepoksen Eumeloksen ja jotkut Arktinoksen nimiin.Athenaios: Deipnosofistai 1.22, 7.277. == Lähteet == Luokka:Antiikin kreikkalaiset eeppiset runoilijat
Asios Samoslainen

Asios Samoslainen (; 700/600-luku eaa.?) oli antiikin kreikkalainen eeppinen runoilija, joka oli kotoisin Samokselta. Asios ajoitetaan toimineeksi noin vuonna 700 eaa., vaikka joskus hänet on sijoitettu jo varhaisempaan ja joskus myöhäisempään aikaan. Athenaios kutsuu häntä ”vanhaksi samoslaiseksi runoilijaksi”. Pausaniaan mukaan Asioksen isän nimi oli Amfiptolemos.Athenaios: Deipnosofistai 3.125; Pausanias: Kreikan kuvaus 7.4.2. Asios kirjoitti eeppistä ja elegiarunoutta. Hänen runojensa aiheita ei tunneta. Muutamat niistä säilyneet katkelmat koostuvat genealogisista yksityiskohdista sekä samoslaisten ylellistä elämäntapaa koskeneista huomautuksista. Athenaioksen ja Pausaniaan lisäksi katkelmia on säilynyt muun muassa Strabonin ja Pseudo-Apollodoroksen kautta. Asioksen elegiat oli kirjoitettu tavallisessa elegiamitassa, mutta ovat kadonneet kokonaan lukuun ottamatta lyhyttä Athenaioksen lainaamaa elegiaa. == Lähteet == == Kirjallisuutta == * Luokka:Antiikin kreikkalaiset eeppiset runoilijat
Asios

Asios (, ) voi viitata seuraaviin: * Asios, useita hahmoja kreikkalaisessa mytologiassa * Asios Samoslainen, eeppinen runoilija
Vuoden 2021 Atlantin hurrikaanikausi

Vuoden 2021 Atlantin hurrikaanikausi oli Atlantin hurrikaanikausi, joka käsittää hurrikaanit ja niitä heikommat trooppiset myrskyt Atlantilla 1. kesäkuuta – 30. marraskuuta 2021. Virallisen kauden rajat on asetettu kaudelle jonka aikana esiintyy 97 % hurrikaaneista. Yksittäisiä tapauksia on kauden ulkopuolellakin. Nimet valitaan esiintymisjärjestyksessä etukäteen julkaistulta listalta, jossa nimet alkavat englaninkielisten aakkosten mukaisessa järjestyksessä A=Ana, B-Bill, C=Claudette... Jos myrskyjä tulee enemmän kuin 21 ja kirjaimet A–W on käytetty, jatketaan varalistalta (listalla ei ole kirjaimia Q, U, X, Y tai Z, koska niillä alkavia nimiä on niin vähän). Vuoteen 2020 asti 22. myrskystä eteenpäin käytettiin kreikkalaisia kirjaimia. Toukokuussa NOAA antoi lausunnon, että kaudesta tulee 60 prosentin todennäköisyydellä tavanomaista aktiivisempi, mutta ei kuitenkaan yhtä raju kuin kaudesta 2020. Vuoden 2021 nimetyt myrskyt nimi aktiivinen luokka Trooppinen myrsky Ana 22.–24. toukokuuta Trooppinen myrsky Bill 14.–16. toukokuuta Trooppinen myrsky Claudette 19.–22. kesäkuuta Trooppinen myrsky Danny 28.–29. kesäkuuta Hurrikaani Elsa 1. – 9. heinäkuuta 1 Trooppinen myrsky Fred 11.–18. elokuuta Hurrikaani Grace 13. – 21. elokuuta 3 Hurrikaani Henri 16. – 23. elokuuta 1 Hurrikaani Ida 21. elokuuta– 1. syyskuuta 4 Trooppinen myrsky Kate 28. elokuuta alkaen Trooppinen myrsky Julian 29.–30. elokuuta Hurrikaani Larry 31. elokuuta - 11.syyskuuta 3 Trooppinen myrsky Mindy 8.–10. syyskuuta Hurrikaani Nicolas 12.–16. syyskuuta 1 Trooppinen myrsky Odette 17.–18 syyskuuta Trooppinen myrsky Peter 19.–23. syyskuuta Trooppinen myrsky Rose 19.–23. syyskuuta Hurrikaani Sam 22. syyskuuta – 5. lokakuuta 3 Trooppinen myrsky Teresa 24–25. syyskuuta Trooppinen myrsky Victor 29. syyskuuta – 4. lokakuuta Trooppinen myrsky Wanda 31. lokakuuta – 7. marraskuuta == Vertailu keskimääräiseen kauteen == Kauden aikana kehittyi 21 nimettyä myrskyä, mikä on kaikkien aikojen kolmanneksi suurin luku. Vielä aktiivisemmat kaudet ovat olleet 2020 (30 myrskyä) ja 2005 (28 myrskyä). Kuudetta kertaa peräkkäin aktiivisuus oli selvästi keskiarvon (14 myrskyä) yläpuolella. Myrskyistä vain seitsemän kehittyi hurrikaanin voimakkuuteen asti, ja tämä taas on keskimääräistä tasoa. Nimettyjä myrskyjä Hurrikaaneja Voimakkaita hurrikaaneja 2021 21 7 4 1991–2020 ka. 14,4 7,2 3,2 1951–2020 normaali aktiivisuus, hajonta 6–18 3–9 1–4 == Lähteet == == Aiheesta muualla == *
George Garbutt

George Frederick Garbutt (18. kesäkuuta 1903 Winnipeg, Manitoba – 21. syyskuuta 1967 Winnipeg, Manitoba) oli kanadalainen jääkiekkoilija, olympiavoittaja ja maailmanmestari. Garbutt kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932 ja maailmanmestaruuden Puolassa 1931.Olympedia == Lähteet == * === Viitteet === == Aiheesta muualla == * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1903 syntyneet Luokka:Vuonna 1967 kuolleet
Eugamon

Eugamon (joskus Eugammon; ; 500-luku eaa.) oli antiikin kreikkalainen eeppinen runoilija, joka oli kotoisin Kyrenestä. Hän oli yksi kyklisistä runoilijoista, ja hänen nimiinsä on laitettu eepos Telegoneia. Eugamon toimi arkaaisella kaudella ainakin noin vuoden 568 eaa. tienoilla. Hänen eepoksensa Telegoneia oli tarkoitettu Homeroksen Odysseian jatkoksi. Se kertoi, mitä Odysseukselle tapahtui sen jälkeen kun hän oli voittanut Penelopen kilpakosijat, aina hänen kuolemaansa saakka. Koska eepos oli kirjoitettu niinkin myöhään, Eugamon todennäköisesti hyödynsi paljon aiempien runoilijoiden töitä. Klemens Aleksandrialainen sanoo, että Eugamon olisi upottanut teokseensa kokonaisen Musaioksen eepoksen, nimeltään Thesprotis. == Lähteet == Luokka:Antiikin kreikkalaiset eeppiset runoilijat
Hugh Sutherland

Hugh Robert Sutherland (2. helmikuuta 1907 Winnipeg, Manitoba – 9. syyskuuta 1990 Winnipeg, Manitoba) oli kanadalainen jääkiekkoilija ja olympiavoittaja. Sutherland kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Sutherland pelasi olympiaturnauksessa kuudessa ottelussa ja teki yhden maalin.Olympedia == Lähteet == * === Viitteet === == Aiheesta muualla == * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1907 syntyneet Luokka:Vuonna 1990 kuolleet
Dianna Agronin diskografia

Tämä on Dianna Agronin diskografia. == Musiikkivideot == Vuosi Kappale Artisti Rooli 2013 ”Just Another Girl” The Killers Brandon Flowers 2014 ”I’m Not the Only One” Sam Smith vaimo 2014 ”Imagine” useita laulajia (Unicefin kampanja) == Soundtrackit == * * * * * * * * * * * Luokka:Diskografiat Luokka:Seulonnan keskeiset artikkelit
Hack Simpson

Harold Alfred ”Hack” Simpson (26. kesäkuuta 1910 Rosser, Manitoba – 30. maaliskuuta 1978 Montréal, Quebec) oli kanadalainen jääkiekkoilija ja olympiavoittaja. Simpson kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Simpson pelasi olympiaturnauksessa viidessä ottelussa ja teki kuusi maalia ollen maalintekijätilaston kolmas.Olympedia == Lähteet == * === Viitteet === == Aiheesta muualla == * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1910 syntyneet Luokka:Vuonna 1978 kuolleet
Underneath Your Clothes

"Underneath Your Clothes" on kolumbialaisen laulaja-lauluntekijän Shakiran kappale hänen kolmannella studioalbumillaan ja englanninkielisellä debyyttialbumillaan Laundry Service (2001). Tämä power-balladi julkaistiin albumin toisena englanninkielisenä singlenä 11. helmikuuta 2002. Kappaleen sanoitukset kirjoitti Shakiran ja sen tuottivat Shakiran ja Lester Mendez. Lyyrisesti kappale kertoo tarinan naisen ehdottomasta rakkaudesta poikaystäväänsä kohtaan ja sen sanoitukset kertovat toisen rakkauden arvoisena olemisesta. Jotkut kriitikot kiittivät kappaletta siitä, että se oli yksi albumin kohokohdista. Toiset suhtautuivat kuitenkin kriittisemmin sanoituksiin ja kappaleen tuotantoon, joka muistutti heidän mukaansa The Banglesin kappaletta Eternal Flame ja The Beatlesin kappaletta Penny Lane. Kappale menestyi singlelistoilla, tuli listaykköseksi seitsemässä maassa, ja nousi kymmenen parhaan joukkoon useissa maissa, mukaan lukien Yhdysvalloissa. Kappaleen musiikkivideon on ohjannut muotikuvaaja Herb Ritts. Se kuvaa Shakiran yksinäisyyttä kiertävänä muusikkona. Videolla on Shakiran silloinen poikaystävä Antonio de la Rúa, jonka epäsuosio Argentiinassa johti Shakiran albumien kieltämiseen maassa. Shakira promotoi kappaletta live-esiintymisillä ympäri maailmaa, ja esitti sen maailmankiertueillaan Tour of the Mongoose (2002-2003), Oral Fixation Tour (2006-2007), The Sun Comes Out World Tour (2010-2011) ja El Dorado World Tour (2018). == Tausta ja julkaisu == Julkaistuaan ensimmäisen live-albuminsa MTV Unplugged (2000), jonka ansiosta hän voitti ensimmäisen Grammy-palkintonsa, Shakira ilmaisi halunsa tulla suosituksi Yhdysvalloissa ja muualla maailmassa englanninkielisillä kappaleilla. Henkilökohtaisen opettajan avulla ja tutkittuaan Bob Dylanin sanoituksia sekä Walt Whitmanin runoutta hän aloitti laulujen kirjoittamisen englanniksi "sanakirja yhdessä kädessään ja thesaurus toisessa". Laundry Servicen laulujen kirjoittamisen aikana Shakira kirjoitti rakkauslaulun "Underneath Your Clothes" de la Rúalle." Hän selitti, että "Jos kiinnität huomiota kappaleideni aiheisiin, suurin osa niistä kertoo omista kokemuksistani ja tunteistani ja siitä, mitä olin itse käymässä läpi elämässäni." "Underneath Your Clothes" julkaistiin Yhdysvaltain radioasemille albumin toisena singlenä helmikuussa 2002, ja fyysinen single julkaistiin toukokuussa 2002. ==Lähteet== Luokka:Shakiran kappaleet Luokka:Vuoden 2001 kappaleet Luokka:Singlelistan ykköset
Toni Saukkola

Toni Saukkola (s. 17. heinäkuuta 1991 Helsinki) on suomalainen urheiluselostaja. Saukkola on freelancer, joka selostaa muun muassa Ylen, C Moren ja Ruutu+:n kanavilla. Hänen päälajejaan ovat jääkiekko ja jalkapallo. Saukkola on selostanut Ylellä mm. jalkapallon naisten MM-kilpailuissa 2019, miesten EM-kilpailuissa 2020 (järjestettiin 2021) , naisten EM-kilpailuissa 2022 sekä miesten MM-kilpailuissa 2022. Ylellä hän selosti myös beach volleyta Tokion olympialaisissa 2021. C Morella hän on työskennellyt jääkiekon SM- liigan, jalkapallon Mestarien liigan, La Ligan, Serie A:n ja Valioliigan parissa. Ruutu+:ssa Saukkola on selostanut jalkapallon Veikkausliigaa ja Miesten Ykköstä. . Saukkola on työskennellyt myös kirjoittavana urheilutoimittajana Helsingin Sanomissa . HIFK Fotbollin miesten edustusjoukkueen mediavastaavana hän toimi yhteensä viiden kauden ajan vuosina 2014-2017. Selostajatöiden lisäksi Saukkola on työskennellyt vuodesta 2014 lähtien urheilulähetysten grafiikkaoperaattorina eri kanavien tv- ja studiolähetyksissä. Ennen uraansa urheilumediassa Saukkola oli omien sanojensa mukaan ”duunarihommissa" mm. muuttomiehenä, autokuljettajana ja rakennusapulaisena. Urheilumedia-alalle hän päätyi vuonna 2014 ryhdyttyään opiskelemaan urheilujournalismia Laajasalon opistossa. Saukkola on pelannut jääkiekkoa mm. Kiekko-Vantaassa, KJT:ssä ja EVU:ssa sekä jääpalloa HIFK:ssa. ==Lähteet== ==Aiheesta muualla== *Ukko.fi: Selostaja Toni Saukkola muutti hauskan ajanvietteen mielekkääksi työksi *IS.fi: Toni Saukkola paiskii tuntikaupalla töitä ennen otteluita Luokka:Suomalaiset urheiluselostajat Luokka:Syntymävuosi puuttuu Luokka:Elävät henkilöt
Aleksandra Stepanova

Aleksandra Nikolajevna Stepanova (; s. 19. elokuuta 1995 Pietari) on venäläinen taitoluistelija. Hän on jäätanssin moninkertainen Euroopan- mestaruusmitalisti ja nuorten maailmanmestari. Stepanova saavutti parinsa Ivan Bukinin kanssa jäätanssissa nuorten MM-hopeaa vuonna 2012 ja voitti seuraavana vuonna nuorten maailmanmestaruuden. Aikuisten arvokilpailuissa he ovat kilpailleet vuodesta 2015. Euroopan-mestaruuskilpailuissa he ovat saavuttaneet pronssia vuosina 2015 ja 2018, hopeaa vuonna 2019 sekä jälleen pronssia vuonna 2020. Maailmanmestaruuskilpailuissa he ovat parhaimmillaan sijoittuneet neljänneksi vuonna 2019 ja viidenneksi vuonna 2021. == Lähteet == Luokka:Venäläiset taitoluistelijat Luokka:Vuonna 1995 syntyneet Luokka:Elävät henkilöt
Ivan Bukin

Ivan Andrejevitš Bukin (; s. 16. syyskuuta 1993 Moskova) on venäläinen taitoluistelija. Hän on jäätanssin moninkertainen Euroopan-mestaruusmitalisti ja nuorten maailmanmestari. Bukin saavutti parinsa Aleksandra Stepanovan kanssa jäätanssissa nuorten MM-hopeaa vuonna 2012 ja voitti seuraavana vuonna nuorten maailmanmestaruuden. Aikuisten arvokilpailuissa he ovat kilpailleet vuodesta 2015. Euroopan-mestaruuskilpailuissa he ovat saavuttaneet pronssia vuosina 2015 ja 2018, hopeaa vuonna 2019, pronssia vuonna 2020 ja jälleen hopeaa vuonna 2022. Maailmanmestaruuskilpailuissa he ovat parhaimmillaan sijoittuneet neljänneksi vuonna 2019 ja viidenneksi vuonna 2021. Bukin ja Stepanova eivät päässeet Venäjän dopingrikkeiden takia vuoden 2018 olympialaisiin, mutta sijoittuivat viidensiksi edustaen Venäjän olympiakomitean joukkueessa vuonna 2022 Pekingin talviolympialaisissa. == Lähteet == Luokka:Venäläiset taitoluistelijat Luokka:Vuonna 1993 syntyneet Luokka:Elävät henkilöt
Velja Engström

Velja Engström on suomalainen freelancer-urheiluselostaja, joka on työskennellyt pääasiassa Nelosen kanavilla. Hän on selostanut vuodesta 2016 lähtien jalkapallon Veikkausliigaa Nelosen Ruutu+-palvelussa. Vuosina 2018–2021 Engström toimi Ruutu+:n Serie A -lähetysten selostajana. Kesäkuussa 2021 hän teki debyyttinsä arvokisaselostajana Ylellä jalkapallon EM-kisoissa. Jalkapallon lisäksi Engström on selostanut jääkiekon SM-liigaa Telialla. Hän valmistui vuonna 2011 ylioppilaaksi Lohjan yhteislyseon lukiosta ja opiskeli vuosina 2013–2014 urheilujournalismia HEO:ssa. Vuonna 2020 Engström valmistui medianomiksi Turun ammattikorkeakoulusta. Elokuussa 2020 julkisuuteen nousi tapaus, jossa Engström selosti teknisten ongelmien vuoksi kokonaisen jalkapallo-ottelun ilman kuvayhteyttä, pelkän tulospalvelun avulla. ==Lähteet== ==Aiheesta muualla== *Ilta-Sanomat: Velja Engströmin ääni on monelle tuttu – aika harva kuitenkaan näkee, mitä kaikkea hän oikeasti tekee Luokka:Suomalaiset urheiluselostajat Luokka:Syntymävuosi puuttuu Luokka:Elävät henkilöt
Luhangan pääkirjasto

Luhangan pääkirjasto on Luhangan kirkonkylän kylätalolla toimiva yleinen kirjasto. Se kuuluu osana Keski-Suomen maakunnan kirjastojen muodostamaan kirjastokimppaan eli Keski-kirjastoihin. Kirjastotoiminta sai alkunsa Luhangassa vuonna 1868. Luhangan pääkirjaston ohella luhankalaisia palvelee Tammijärven kirjasto (Tammijärventie 316) sekä muut Keski-kirjastojen toimipisteet ja verkkokirjasto. == Lähteet == Luokka:Suomen kunnan- ja kaupunginkirjastot Luokka:Luhangan rakennukset ja rakennelmat
Luhangan terveysasema

Luhangan terveysasema on Luhangan kirkonkylällä osoitteessa Hakulintie 3 toimiva Keski-Suomen hyvinvointialueen ylläpitämä terveysasema. Terveysasemalla ovat lääkärin, hoitajan, muistihoitajan ja palveluohjaajan vastaanotot. Diabeetikoiden hoitotarvikejakelu on kerran viikossa. Suun terveydenhuolto, neuvola, kuntoutus sekä mielenterveys- ja päihdepalvelut löytyvät myös. Keski-Suomen hyvinvontialueen aluevaltuusto päätti kokouksessaan 11. kesäkuuta 2024 tulevaisuuden palveluverkostosta, että se lakkauttaa Luhangan terveysaseman vuosien 2024-2030 aikana. Tilalle on tarkoitus perustaa palvelupiste. ==Lähteet== Luokka:Luhangan rakennukset ja rakennelmat Luokka:Keski-Suomen hyvinvointialue Luokka:Suomen terveysasemat, terveyskeskukset ja terveyskeskuspäivystykset
Tony Sjöman

Tony "Rubin" Sjöman (s. 1975 Göteborg) on ruotsinsuomalainen graffititaiteilija. Hänet tunnetaan useisiin yhdysvaltalaisiin kaupunkeihin (erityisesti New Yorkiin) maalaamistaan muraaleista sekä American Express -yhtiölle suunnittelemastaan luottokortin kuvituksesta. Sjöman varttui Bergsjönin lähiössä Göteborgissa. Hänen äitinsä on kotoisin Kemistä ja isänsä Tampereelta. Hän puhuu sujuvaa suomea ja on kertonut suomalaisen taustansa olevan hänelle tärkeä osa identiteettiä. Sjöman aloitti graffitien tekemisen 9-vuotiaana väriliiduilla ja kaverin siskon hiusvärisprayllä. Se oli kuitenkin kiellettyä, ja hän joutui usein pakenemaan poliiseja. Aikuisena hän muutti vaimonsa kanssa New Yorkiin ja jatkoi siellä graffitien tekemistä tällä kertaa luvallisesti. Hän sai pikku hiljaa mainetta ja ihmiset alkoivat ostaa hänen teoksiaan. Vuonna 2019 hän toteutti tilaustyönä kuvituksen American Express -yrityksen Marriott-hotelliketjua varten lanseeraamaan luottokorttiin. ==Lähteet== ==Aiheesta muualla== * Taiteilijan kotisivut Luokka:Ruotsalaiset taiteilijat Luokka:Ruotsinsuomalaiset henkilöt Luokka:Graffititaiteilijat Luokka:Vuonna 1975 syntyneet Luokka:Elävät henkilöt
UPSID

UCLA Phonological Segment Inventory Database (lyh. UPSID) on tietokanta, johon on koottu 451 luonnollisen kielen foneemijärjestelmät. Sen loi yhdysvaltalainen kielitieteilijä Ian Maddieson vuonna 1984. ==Lähteet== Luokka:Fonologia Luokka:Tietokannat
Luhangan koulu

Luhangan koulu on keskisuomalaisen Luhangan kunnan Tammijärvellä toimiva alakoulu (luokka-asteet 0-6). Koulu sijaitseen 12 kilometrin päässä (Joutsan suuntaan) Luhangan kirkonkylältä. Koulun aiempi nimi oli Tammijärven koulu. Nykyinen koulurakennus on otettu käyttöön vuonna 2017. Koulukiinteistön vanha osa on rakennettu 1950-luvun lopulla. Tätä uudempi osa, jossa sijaitsee muun muassa Tammijärven kirjasto ja liikuntasali, on vuodelta 1991. Vuonna 2020 Luhangan koulua kävi yhteensä 36 peruskoulun oppilasta. Tämän lisäksi koulussa annettiin esiopetusta. Osa peruskoulun oppilaista tulee naapurikunnista; useille Joutsan, Hartolan ja Jyväskylän lähialueille Tammijärvellä sijaitseva kyläkoulu on lähin alakoulu. Se toimiikin seutukouluna myös näiden alueiden asukkaille. Ulkopaikkakunnilta tuleville koululaisille maksetaan matkat kunnan saaman valtionavun turvin. Luhangan kirkonkylällä aiemmin toiminut alakoulu lakkautettiin vuonna 2017, kun oppilasmäärä jäi vain viiteen. ==Lähteet== Luokka:Luhangan rakennukset ja rakennelmat Luokka:Suomen peruskoulut
Charlène Guignard

Charlène Guignard (s. 12. elokuuta 1989 Brest) on ranskalais-italialainen taitoluistelija. Hän on jäätanssin Euroopan-mestaruusmitalisti ja universiadivoittaja. Guignard kilpaili syntymämaansa Ranskan edustajana nuorten maailmanmestaruuskilpailuissa Guillaume Paulmierin jäätanssiparina. He sijoittuivat 18:nneksi vuonna 2008 ja 19:nneksi vuonna 2019. Tämän jälkeen Guignard siirtyi Italiaan ja sai uuden kotimaansa kansalaisuuden vuonna 2013. Guignard on Italiassa luistellut Marco Fabbrin parina ja edustanut Italiaa arvokilpailuissa vuodesta 2011 alkaen. Kymmenen parhaan joukkoon he ylsivät ensimmäisen kerran Euroopan-mestaruuskilpailuissa vuonna 2013 ja maailmanmestaruuskilpailuissa vuonna 2018. He saavuttivat EM-pronssia vuonna 2019. Talviuniversiadeissa 2015 he voittivat kultaa. Olympialaisissa he ovat sijoittuneet 14:nneksi Sotšissa 2014 ja kymmenenneksi Pyeongchangissa 2018. Kansainvälisissä Grand Prix -kilpailuissa Guignard ja Fabbri ovat yltäneet vuonna 2018 toiseksi Skate Americassa ja Helsingin kilpailussa sekä vuonna 2019 kolmanneksi Internationaux de Francessa ja NHK Trophyssa. He ovat voittaneet Italian-mestaruuden vuosina 2019–2021. == Lähteet == Luokka:Italialaiset taitoluistelijat Luokka:Ranskalaiset taitoluistelijat Luokka:Vuonna 1989 syntyneet Luokka:Elävät henkilöt
Marco Fabbri

Marco Fabbri (s. 2. helmikuuta 1988 Milano) on italialainen taitoluistelija. Hän on jäätanssin Euroopan-mestaruusmitalisti ja universiadivoittaja. Fabbri on luistellut ranskalaissyntyisen Charlène Guignardin parina arvokilpailuissa vuodesta 2011 alkaen. He ylsivät kymmenen parhaan joukkoon ensimmäisen kerran Euroopan-mestaruuskilpailuissa vuonna 2013 ja maailmanmestaruuskilpailuissa vuonna 2018. He saavuttivat EM-pronssia vuonna 2019. Talviuniversiadeissa 2015 he voittivat kultaa. Olympialaisissa he ovat sijoittuneet 14:nneksi Sotšissa 2014 ja kymmenenneksi Pyeongchangissa 2018. Kansainvälisissä Grand Prix -kilpailuissa Fabbri ja Guignard ovat yltäneet vuonna 2018 toiseksi Skate Americassa ja Helsingin kilpailussa sekä vuonna 2019 kolmanneksi Internationaux de Francessa ja NHK Trophyssa. He ovat voittaneet Italian- mestaruuden vuosina 2019–2021. == Lähteet == Luokka:Italialaiset taitoluistelijat Luokka:Vuonna 1988 syntyneet Luokka:Elävät henkilöt
Tomáš Bartejs

Tomáš Bartejs (s. 4. syyskuuta 1992 Třebíč) on tšekkiläinen jääkiekkoilija, pelipaikaltaan puolustaja. Bartejs on voittanut Brnon joukkueessa kaksi Tšekin mestaruutta. == Ura == === Seuraura === Bartejs debytoi Tšekin Extraligassa kaudella 2012–2013 Piráti Chomutovin joukkueessa. Hän pelasi debyyttikaudellaan 42 ottelua keräten neljä syöttöpistettä ja kymmenen rangaistusminuuttia. Aikaisemmin hän oli pelannut alemmilla sarjatasoilla sekä Tšekin juniorisarjoissa voittaen mestaruuden A-nuorissa vuonna 2012. Kausi 2014–2015 meni Bartejsilla kokonaan Tšekin kakkosliigassa 1. česká hokejová ligassa. Seuraavaksi kaudeksi hän siirtyi Valko-Venäjän Ekstraligaan Metallurg Žlobinin joukkueeseen. Siellä hän pelasi 37 ottelua tehopistein 3+8=11 ollen joukkueen kolmanneksi tehokkain puolustaja. Kaudeksi 2016–2017 Bartejs palasi takaisin Tšekin Extraligaan, tällä kertaa HC Kometa Brnon joukkueeseen. Hän pelasi runkosarjassa 16 ja pudotuspeleissä 14 ottelua Brnon voittaessa kauden päätteeksi Tšekin mestaruuden. Seuraavalla kaudella joukkue voitti uudelleen kultaa Bartejsin pelatessa 14 pudotuspeliottelua tehopistein 2+1=3. Kaudella 2018–2019 Bartejs teki tähänastiset ennätyspisteensä Extraligassa pelaamalla 50 ottelua tehopistein 2+8=10. Bartejsin nykyinen sopimus HC Kometa Brnossa päättyy kauden 2021–2022 jälkeen. === Maajoukkueura === Bartejs on pelannut neljä nuorten maaottelua ilman tilastomerkintöjä. == Lähteet == Luokka:Tšekkiläiset jääkiekkoilijat Luokka:Vuonna 1992 syntyneet Luokka:Elävät henkilöt
The Faerie Queene

The Faerie Queene on Edmund Spenserin 1500-luvun lopussa kirjoittama allegorinen runoelma, jota pidetään yhtenä merkittävimmistä englannin kielellä kirjoitetuista runoelmista. Alun perin sen piti olla 12 kirjasta koostuva uskonnollis-moraalipoliittinen allegoria, joka kertoi määrättyjä moraalisia hyveitä edustavien ritarien seikkailuista. Esimerkiksi ensimmäisen kirjan oli määrä kertoa punaisen ristin ritarin eli pyhyyden legendasta. Ritarit palvelevat Faerie Queenea, joka edustaa kunniaa ja kuningatar Elisabeth I:tä. Runoelman ensimmäinen osa eli kirjat I–III julkaistiin vuonna 1590, toinen osa eli kirjat IV–VI vuonna 1596. Ensimmäinen yhteispainos julkaistiin vuonna 1609. Runoelman muoto perustuu italialaisille ritariromaaneille, esimerkkeinä teoksen jako kirjoihin ja lauluihin sekä toisiinsa lomittuvat ja kietoutuvat rinnakkaiset kertomukset. Runoelma on kirjoitettu säkein, joka tuli sittemmin tunnetuksi Spencerin säkeistönä (Spenserian stanza). Siinä kahdeksan ensimmäistä säettä ovat pentametreja ja viimeinen heksametri tai aleksandriini. Riimikaava on ababbcbcc. Spencerin säkeistö on muunnelma italialaisesta ottava rima -säkeistöstä.Hosiaisluoma 2003, s. 870 ==Lähteet== *Hosiaisluoma, Yrjö: Kirjallisuuden sanakirja. WSOY. Helsinki 2003. ISBN 951-0-27401-1. === Viitteet === Luokka:Eeppiset runot
Vladimir Morozov (uimari)

Vladimir Morozov (s. 16. kesäkuuta 1992) on venäläinen uimari. Hän on viestiuinnin olympiamitalisti Lontoosta 2012 sekä lyhyen radan moninkertainen maailman- ja Euroopan-mestari. Pitkällä radalla hän on voittanut kaksi Euroopan-mestaruutta. Hän on saavuttanut arvokisamitaleja niin vapaa-, seka-, selkä- kuin rintauinnissakin. == Lähteet == Luokka:Venäläiset uimarit Luokka:Venäläiset olympiamitalistit Luokka:Vuonna 1992 syntyneet Luokka:Elävät henkilöt
František Kučera

František Kučera (3. helmikuuta 1968, Praha, Tšekkoslovakia) on tšekkiläinen entinen jääkiekkoilija ja olympiavoittaja. Kučeran pelipaikka oli puolustaja. Kučera voitti olympiakultaa Naganon olympialaisissa 1998. Hän pelasi NHL:ssä yhdeksän kauden aikana 465 ottelua tehden niissä 24 maalia ja 95 syöttöä. ==Ura== Kučera aloitti pelaajauransa TJ Sparta ČKD Prahassa kaudella 1984–85. Chicago Blackhawks varasi hänet vuoden 1986 varaustilaisuuden 77. pelaajana. Kaudelle 1988–89 Kučera siirtyi pelaamaan Dukla Jihlavaan. Hän saavutti uransa ensimmäisen MM-mitalin Ruotsin MM-kilpailuissa 1989, kun Tšekkoslovakia oli kolmas. Hän siirtyi pelaamaan Chicagoon kaudella 1990–91. Hän pelasi ensimmäisellä kaudellaan Blackhawksissa 40 peliä ja saman kauden aikana myös IHL-seura Indianapolis Icessa 25 ottelua. Kučera pelasi Blackhawksissa aina kauteen 1993–94 saakka, jonka aikana hän siirtyi Hartford Whalersiin. Kaudella 1994–95 Kučera pelasi Whalersin lisäksi kotimaansa Sparta Prahassa 16 ottelua. Seuraavalla kaudella hän siirtyi kesken kauden Hartfordista Vancouver Canucksiin, jossa pelasi yhteensä 26 ottelua. Kaudella 1996–97 Kučera pelasi useissa AHL- ja IHL-seuroissa ja siirtyi saman kauden aikana Philadelphia Flyersiin. Hän palasi kotimaahansa Sparta Prahaan kaudelle 1997–98. Kučera voitti olympiakultaa Naganon olympialaisissa sekä MM-pronssia Sveitsin MM- kilpailuissa samana vuonna. Hänet valittiin MM-turnauksen parhaaksi puolustajaksi ja tähdistökentälliseen. Kučera palasi uudestaan NHL:ään kaudelle 2000–01, jolloin hän pelasi Columbus Blue Jacketsissa 48 ottelua ja Pittsburgh Penguinsissa seitsemän ottelua. Hän voitti samana vuonna MM-kultaa Saksan MM-kilpailuissa. Seuraavalla kaudella hän pelasi vielä Washington Capitalsissa 56 ottelua, mutta siirtyi takaisin Sparta Prahaan, jossa lopetti pelaajauransa kauden 2004–05 jälkeen. Kučera pelasi NHL:ssä 465 ottelua tehden niissä 24 maalia ja 95 syöttöä. Pudotuspeleissä hän pelasi 12 ottelua. Pelaajauransa jälkeen Kučera on toiminut HC Letci Letňanyn alle 20-vuotiaiden joukkueen apuvalmentajana sekä seuran presidenttinä. ==Lähteet== Luokka:Tšekkiläiset jääkiekkoilijat Luokka:Tšekkiläiset olympiavoittajat Luokka:Vuonna 1968 syntyneet Luokka:Elävät henkilöt
Erling Kristensen

Erling Kristensen (1893 Vendsyssel, Tanska – 1961 Viborg, Tanska) oli tanskalainen kirjailija. Tuotantonsa alkuvaiheen romaaneissa hän paljasteli kuvitellun maalaisidyllin todellisen luonteen. Myöhemmin hän kääntyi panteismiin ja tarkasteli luontoa siitä näkökulmasta postuumeissa teoksissaan: muistelmissa Græshoppemusik (1962), teoksessa Skygge (1962) ja runokokoelmassa Digte (1963). ==Lähteet== Luokka:Tanskalaiset kirjailijat Luokka:Vuonna 1893 syntyneet Luokka:Vuonna 1961 kuolleet
Idar Kristiansen

Idar Kristiansen (1932 Honningsvåg, Norja – 1985) oli norjalainen kirjailija. Hänen romaaniensa aiheena on Pohjois-Norja. Merkittävin on neliosainen sarja, joka ilmestyi suomeksi 1984 yhtenä niteenä Polut johtavat merelle. Romaanien lisäksi hän kirjoitti runoja ja dokumenttiteoksen Korstog mot Kautokeino (1970). ==Palkinnot ja tunnustukset== * Aschehougprisen 1980Kristiansen, Idar, Kirjasampo 2.6.2021 ==Suomennetut teokset== * Polut johtavat merelle. (Kornet og fiskene 1–4, 1978–1981), suom. Juhani Koskinen, WSOY 1984 ISBN 951-0-12450-8 ==Lähteet== Luokka:Norjalaiset kirjailijat Luokka:Vuonna 1932 syntyneet Luokka:Vuonna 1985 kuolleet
Henrik Josef Gustaf Mechelin

Henrik Josef Gustaf Mechelin (19. maaliskuuta 1864 Oslo – 4. helmikuuta 1920 Tampere) oli suomalainen juristi ja virka- ja valtiopäivämies.Ylioppilasmatrikkeli 1853–1899: Mechelin Henrik Josef Gustaf Viitattu 2.6.2021. Mechelinin vanhemmat olivat senaattori Henrik Adolf Mechelin ja Eugénie Joséphine Octavie Cathérine Tricot de Mouceaux ja puoliso vuodesta 1903 Walborg Elisabet Åkerlund. Mechelin tuli ylioppilaaksi Helsingissä, suoritti oikeustutkinnon 1887 ja sai varatuomarin arvon 1890. Hän oli senaatin kauppa- ja teollisuustoimituskunnan virkaatekevä protokollasihteeri 1906–1913 ja toimi sitten asianajajana Tampereella. Mechelin teki itsemurhan helmikuussa 1920. Mechelin oli aatelissäädyssä edustaja valtiopäivillä 1891, 1894, 1899, 1900 ja 1904–1905.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central- Tryckeri, 1895, s. 1537-1544.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, s. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804. == Lähteet == Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset asianajajat Luokka:Itsemurhan tehneet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1864 syntyneet Luokka:Vuonna 1920 kuolleet
Oscar Alexander von Nandelstadh

Oscar Alexander von Nandelstadh (19. maaliskuuta 1874 Kivennapa – 31. maaliskuuta 1958 Helsinki) oli suomalainen hammaslääkäri ja valtiopäivämies.Ylioppilasmatrikkeli 1853–1899: Von Nandelstadh Oscar Alexander Viitattu 2.6.2021. Von Nandelstadhin vanhemmat olivat kruununvouti Sigismund von Nandelstadh ja Hilda Sofia Sahlstein ja puolisot vuodesta 1902 Hedvig Berta Aline Collin (k. 1909) ja vuodesta 1915 hammaslääkäri Agda Olivia Bäcklund. Von Nandelstadh tuli ylioppilaaksi Viipurin lyseosta ja valmistui lääketieteen lisensiaatiksi 1902 ja hammaslääketieteen lisensiaatiksi 1903. Hän toimi Helsingin yliopiston odontologian laitoksen assistenttina ja opettajana sekä hammaslääkärinä Sortavalassa, Kotkassa ja Helsingissä. Von Nandelstadh oli aatelissäädyssä edustaja valtiopäivillä 1904–1905.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804. Pankkivirkailija Johannes Wilhelm von Nandelstadh ja arkkitehti Sigismund von Nandelstadh olivat Oscar Alexander von Nandelstadhin veljiä. ==Lähteet== Luokka:Suomalaiset hammaslääkärit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1874 syntyneet Luokka:Vuonna 1958 kuolleet
Torsten Fredrik Zacharias Nordenswan

Torsten Fredrik Zacharias Nordenswan (15. lokakuuta 1863 Hattula – 18. marraskuuta 1914 Hattula) oli suomalainen maanviljelijä, kunnallisneuvos ja valtiopäivämies.Ylioppilasmatrikkeli 1853–1899: Nordenswan Torsten Fredrik Zacharias Viitattu 2.6.2021. Nordenswanin vanhemmat olivat kruununvouti, kollegiasessori Torsten William Knut Nordenswan ja Sofia Lovisa Helsingius ja puoliso vuodesta 1895 Olga Elin Enckell. Nordenswan tuli ylioppilaaksi Helsingissä ja valmistui filosofian maisteriksi 1886, mutta toimi sitten maanviljelijänä Hattulassa. Hän oli myös karjanhoitokoulun johtaja. Nordenswan oli aatelissäädyssä edustaja valtiopäivillä 1897 ja 1904–1905.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804. == Lähteet == Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1863 syntyneet Luokka:Vuonna 1914 kuolleet
Sointu Borg

Sointu Orvokki Borg (s. 30. kesäkuuta 1992 Tampere) on suomalainen yrittäjä, puhuja ja mediapersoona. Hän on esiintynyt Diili- ja Tanssii tähtien kanssa -ohjelmissa. Borgin isä on vaalitutkija Sami Borg ja isoisä valtio-opin professori Olavi Borg. Hänen pikkuveljensä on Kirjolla-sarjasta tunnettu Topi Borg. Sointu Borg asuu Helsingissä avoliitossa rap-muusikko Tomi Solosen kanssa. Borg palkittiin vuonna 2022 vuoden tulokkaana Speakersforumin Vuoden Puhuja -äänestyksessä. Hän julkaisi esikoiskirjansa Röyhkeästi rohkea – Kuinka haistattaa asialliset vitut syksyllä 2022. Turun kauppakorkeakoulusta valmistuneella Borgilla on yritys Viphost Finland Oy, joka välittää VIP- emäntiä erilaisiin tapahtumiin ja yritystilaisuuksiin. Koulutukseltaan Borg on kauppatieteiden maisteri. Hänen pro gradu -tutkielmansa käsitteli ohjelmistorobotiikan hyödynnettävyyttä hankinnan prosessien automatisoinnissa. == Lähteet == Luokka:Suomalaiset julkisuuden henkilöt Luokka:Suomalaiset yrittäjät Luokka:Vuonna 1992 syntyneet Luokka:Elävät henkilöt
Kristmann Guðmundsson

Kristmann Guðmundsson (1902 Borgarfjörður, Islanti – 1983 Reykjavík, Islanti) oli islantilainen kirjailija. Hän asui 1924–1938 Norjassa ja Tanskassa ja kirjoitti sinä aikana norjaksi. Hänen lähes 30 romaaniaan on käännetty kymmenille kielille. Kristmann Guðmundssonin läpimurtoteos on Morsiuspuku (Brúðarkjóllinn, 1927) ==Suomennetut teokset== * Morsiuspuku (norj. Brudekjolen, isl. Brúðarkjóllinn, 1927), norjan kielestä suom. Lauri Hirvensalo, Porvoo: WSOY 1933 * Myrskyn mentyä (Livets morgen), norjan kielestä suom. Anna Talaskivi, Porvoo: WSOY 1934 * Kaukainen ranta (Den blå kyst, isl. Ströndin blá, 1931), suom. Mika Waltari, Porvoo: WSOY 1935 * Maan lapset (Jordens barn, isl. Börn jarðar), suom. Mika Waltari, Porvoo: WSOY 1937 * Pyhä tunturi (Det hellige fjell, isl. Helgafell, 1932), norjan kielestä suom. Anna Talaskivi, Porvoo: WSOY 1938 ==Lähteet== ==Aiheesta muualla== * Petri Liukkonen, Kristmann Guðmundsson, Books and Writers, Authors' Calendar, viitattu 2.6.2021 Luokka:Islantilaiset kirjailijat Luokka:Vuonna 1902 syntyneet Luokka:Vuonna 1983 kuolleet
Jack Cameron

John Archibald "Jack" Cameron (3. joulukuuta 1902 Ottawa – 29. marraskuuta 1981 Danville, Yhdysvallat) oli kanadalainen jääkiekkoilija ja olympiavoittaja. Hänen pelipaikkansa oli maalivahti. Hän oli mukana Chamonix'n olympialaisissa 1924, kun Kanada saavutti jääkiekon olympiakultaa. Hän pelasi turnauksessa kolme ottelua päästäen yhden maalin. ==Lähteet== Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1902 syntyneet Luokka:Vuonna 1981 kuolleet
Sarfarosh

Sarfarosh on vuonna 1999 ensi-iltansa saanut intialainen hindinkielinen toimintadraamaelokuva, jonka on kirjoittanut, tuottanut ja ohjannut John Matthew Matthan ja pääosissa ovat Aamir Khan, Naseeruddin Shah, Mukesh Rishi ja Sonali Bendre. John aloitti työskentelyn Sarfaroshin parissa vuonna 1992. Käytettyään seitsemän vuotta tutkimukseen, esituotantoon ja tuotantoon, se julkaistiin lopulta vuonna 1999. Elokuva käsittelee intialaisen poliisin pyrkimyksiä lopettaa rajat ylittävä terrorismi. == Näyttelijät == == Soundtrack == == Vastaanotto == Box Office India julisti Sarfaroshin ”hitiksi”. == Palkinnot == * Filmfare Awards ** Paras elokuva (kriitikkopalkinto) ** Paras leikkaus – Jethu Mundul ** Paras käsikirjoitus – John Matthew Matthan ** Paras dialogi – Pathik Vats, Hriday Lani * National Film Awards ** Paras populaarielokuva == Lähteet == == Aiheesta muualla == * * Luokka:Vuoden 1999 intialaiset elokuvat Luokka:Intialaiset draamaelokuvat Luokka:Intialaiset toimintatrillerit Luokka:Hindinkieliset elokuvat